О П Р Е Д Е Л Е Н И Е

гр. ЛЕВСКИ, _03.06._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _03.06._ 2008 г. в състав:

	                               Председател:    _СТОЙКА МАНОЛОВА_
			       Съдебни заседатели: 
	
при участието на секретаря __ и прокурора __, като разгледа докладваното от съдия Манолова ч. н. дело № _20064410200732_ по описа  за _2006_ год., за да се произнесе, взе предвид следното:

	Производството е по реда на чл. 165 ал.1 от ЗЗ във вр. с чл. 306 ал.1 т.4 от НПК.
	В РС Левски е постъпило искане от Национално бюро за правна помощ за присъждане на направените разноски за назначения по делото служебен защитник.
	Към искането е приложено решение № ПЛ 1077/15.08.2007 г., с което на основание представен отчет за извършена правна помощ от адвокат Ю.М. на лицето Н.Р. по ч.н.д. по описа на РС Левски и становище от адвокатския съвет на адвоката е определено да се изплати възнаграждение в размер на 120 лв.
	В РС Левски е образувано ч.н.д. 20064410200732, с което РП Левски е направила искане за откриване на процедура за задължително настаняване и лечение по смисъла на ЗЗ на Н. Р..
По делото за служебен защитник е бил назначен определения от ПАК Плевен адв. М., тъй като съобразно разпоредбата на чл. 158 ал.3 от Закона за здравето, участието на защитник е задължително.
Съгласно разпоредбата на чл. 165 от ЗЗ, доколкото в раздела „Задължително настаняване и лечение” от същия закон не се съдържат специални правила, се прилагат разпоредбите на НПК. 

Предвид гореизложеното, следва Н.Р. да бъде осъден да заплати в полза на НБПП гр.София сумата от 120 лева, представляваща възнаграждение за предоставената му правна помощ по ч.н.д. 20064410200732.
 Предвид гореизложеното, съдът

О П Р Е Д Е Л И:

На основание чл. 165 ал.1 от ЗЗ във вр. 306, ал.1, т.4 от НПК ОСЪЖДА Н.Р. от с. Д., с ЕГН **********, да заплати в полза на НБПП гр.София сумата от СТО И ДВАДЕСЕТ ЛЕВА, представляваща възнаграждение за предоставената му правна помощ, определена с решение на НБПП гр.София, с № ПЛ – 1077/15.08.2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до Н. Р., че е изготвено.

                             ПРЕДСЕДАТЕЛ: